L-għażla, kemm tal-istudenti tal-ġenituri u anke tal-għalliema kienet favur tracksuit komda u ta’ kwalità Wara l-konsultazzjoni pubblika fuq l-uniformi tal-iskola, l-għażla, kemm tal-istudenti tal-ġenituri u anke tal-għalliema kienet favur tracksuit komda u ta’ kwalità, inklużi poloshirt, t-shirt, shorts, cap u ġakketta għax-xitwa. Fi stqarrija, il-Ministeru spjega kif id-disinn tat-tracksuit il-ġdida għall-primarja u għas-sekondarja (inkluż tal-medja) ser ikollhom xi dettalji li jvarjaw fid-disinn tagħhom. Kull kulleġġ tal-Istat se jkollu dettalji u skemi ta’ kulur partikolari biex jibqa’ jkollhom identità li tidentifika lill-kulleġġ tagħhom. Wara li jkunu finalizzati d-disinni l-ġodda u d-dettalji tal-materjal, jinbeda l-proċess tal-għażla tal-fornitur. Sabiex jingħażel il-fornitur tal-uniformijiet, il-Ministeru se jkun qed jippubblika request for proposals biex ikun jista’ jingħażel l-offerent li jonora l-ispeċifikazzjonijiet kollha mitlubin bl-aħjar offerta finanzjarja. “Nemmnu fil-kapaċitajiet tal-istudenti tagħna u għalhekk id-disinn u l-ispeċifikazzonijiet tal-uniformi ġew fdati f’idejn l-istudenti tal-MCAST taħt id-direzzjoni u l-assistenza tal-letturi tagħhom. Dan l-eżerċizzju għaddej bħalissa u mistenni jkun finalizzat matul dan is-sajf,” saħaq il-Ministeru. Minn meta l-istudenti jistgħu jmorru bit-tracksuit? • Sena Skolastika 2019/2020 Ser tinżamm l-uniformi preżenti, waqt li l-ġenituri ser ikunu jistgħu jibagħtu lil uliedhom bit-tracksuit, inklużi poloshirt, t-shirt, shorts, cap u ġakketta għax-xitwa tal-uniformi attwali. • Sena Skolastika 2020/2021 It-tracksuit il-ġdida, inklużi poloshirt, t-shirt, shorts, cap u ġakketta għax-xitwa se tkun qed tidħol fil-Kindergarten 1, Year 1, Year 7 u Year 9 mis-sena skolastika 2020-2021. • Sena Skolastika 2021/2022 Kull student jattendi l-iskola bit-tracksuit il-ġdida, inklużi poloshirt, t-shirt, shorts, cap u ġakketta għax-xitwa. Kif wieġbu l-istudenti, l-għalliem u l-ġenituri? Il-konsultazzjoni mal-ġenituri u mal-edukaturi saret permezz ta’ survey online .